钦定古今图书集成/明伦汇编/闺媛典/第014卷 > 《白苎词》苏平
## 钦定古今图书集成/明伦汇编/闺媛典/第014卷 > 《白苎词》苏平

馆娃宫中露华冷，月落啼鸦散金井。吴王扶头酒初
醒，秉烛张筵乐清景。美人不眠怜夜永，起舞亭亭乱
花影。新裁白苎胜红绡，玉珮珠璎金步摇。回鸾转凤
意自娇，银筝锦瑟声相调。君恩如水流不断，但愿年
年同此宵。东风吹花落庭树，春色催人等闲去。大家
为欢莫犹豫，顷刻铜龙报天曙。